Verlede winter, toe Dawdi Tim oorlede is, het my wêreld
omgedop; daarna het my wêreld van sy eie as afgetol
toe my ouers my van my kêrel af wegstuur om vir die somer
by my weduwee-ouma te gaan bly.
“My mamma het jou nodig, noudat Dawdi weg is,” het my
Hoewel ek graag my hartseer ouma in die landelike
Brownstown wou help, so ver weg van my ouerhuis in Miff-
linburg af, was die tydsberekening sleg. As ek die somer weg
sou wees, sou ek my dooponderrig misloop, en daarsonder
sou ek nie hierdie November met Nathaniel Zimmerman kon
trou nie. ’n Hele jaar sou verbygaan voordat die volgende
trouseisoen vir my en my kêrel aanbreek.
Nat was ook nie baie bly oor die reëling nie, maar hy
het nogtans my vrees uit die weg probeer ruim en my in
sy swart perdekarretjie uitgeneem voordat ek daar weg is.
Ons het by die Dairy Queen stilgehou en roomys geëet met
gekapte neute en baie geklopte room net soos Dawdi van
syne gehou het.
You're reviewing: Die Liefdesbriewe (Sagteband)